
ANUNTURI 


«+ Plină de har şi întărire ni s-a dăruit în 
acest an sărbătoarea Sfântului Ma- 
xim, ocrotitorul nostru drag! S-au adunat 
preoţi din 3 judeţe, iar Bisericuța s-a um- 
plut de credincioşi care îl iubesc pe unul 
dintre cei mai smeriţi sfinţi teologi ai creş- 
tinătăţii. Să ne picure Sfântul un strop din 
această smerenie, dar şi din focul inimii 
sale! 





+ Multă bucurie ne-a adus iniţiativa celor 
doi coordonatori ai grupului de adoles- 
cenți din obşte, Tudor-Gheorghe şi Gior- 
giana actriţa. Ei i-au încurajat pe tinerii 
noştri să lase deoparte emoţiile şi să re- 
cite poezii de M. Eminescu tocmai de 
ziua de naşte re a poetului. Felicitări! 


+ Praznicul Sf. Antonie cel Mare a 
adunat în biserica din Ususău mulţime de 
credincioşi, între care o bună parte au fost 
şi cei dintre noi care au dorit să petreacă o 
noapte de rugăciune sub aripa vasului pus- 
tiei şi părintelui monahilor. 


+ Săptămâna trecută s-au împlinit 11 ani de 
la adormirea surorii Aurelia, suflet blând, 
printre primii plecaţi dintre noi din obşte. 

Pr. Ştefan Negreanu - RAZELE IUBIRII. 
Un smerit picur de tâlcuire la „Imnul dragostei” (1 Corinteni 13, 4-7) 


Iată că Dumnezeu a ajutat să vedem apărută o carte mult dorită de noi, ce cuprinde un 
capitol din catehezele ţinute de Părintele Ştefan acum mai bine de 10 ani, în cadrul școlii 
marțiale. Sunt tâlcuiri - îndreptări pe cărarea Împărăției pe care ne-am pornit cu toţii. 
Sunt repere de har în agonisirea Iubirii. „Dragostea îndelung rabdă; dragostea este bine- 
voitoare, dragostea nu pizmuieşte, nu se laudă, nu se trufeşte...” Sunt raze din și către 


Soarele Iubirii, Hristos. 








„Preotii Tâi, Doamne Dumnezeule, se vor imbrăca intru 
mantuire .” 





ŞTIRI 


+ Duminica trecută, la Catedrala Veche, a avut loc premierea gru- 
purilor de colindători din parohiile arădene, care au participat la 
Concursul virtual „Colindăm, Doamne, colind”. Cu bucu- 
rie vă anunţăm că premiul 1 a fost câştigat de grupul de copii 
din Aluniș, conduşi de pr. Sorin Ilota, un apropiat al obştii 
noastre şi membru al grupului psaltic Sf loan Damaschin. (sursa: 
arhiepiscopiaaradului.ro) 


«+ La nivel mondial, tendinţele de persecuție şi oprimare a 
creștinismului au crescut în anul 2021, arată statisticile 
publicate de Organizaţia Open Doors. Conform acestora, aproxi- 
mativ 360 de milioane de creştini suferă un grad mare de 
persecuție și discriminare în întreaga lume. În 2021, primele trei 
destinaţii în care creştinii suferă cele mai aspre condiţii sunt: 
Afganistanul, Coreea de Nord şi Somalia. (sursa: basilica.ro) 


+ Fostul stareţ al Mănăstirii Valaam din Rusia, Arhimandritul 
Serghie Rayapolvi, a fost hirotonit episcop duminică de către 
Arhiepiscopul Leon al Finlandei. A fost prima hirotonie orto- 
doxă de episcop oficiată în Finlanda în ultimii 50 de ani. 
(sursa: basilica.ro) 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Sf Iosif (Naniescu) este ocrotito- 
rul asociației conduse de Mihai Ţe- 
peş, care se ocupă cu săraci. Pen- 
tru că va fi prăznuit săptămâna 
viitoare, ne-am gândit să vă oferim 
câteva informații care să vi-l apro- 
pie de suflet pe acest minunat nou 
sfânt al nostru. 


Născut în Basarabia, la puţin timp 
după răpirea ei de către turci în 
1812, copilul loan s-a arătat mai 
aparte de mic. În ziarele care au 
elogiat personalitatea mitropolitului 
la adormirea sa, găsim şi unele in- 
formaţii mai puţin cunoscute: „De 
mic copil Ioniţă era năzdrăvan, 
inteligent şi plin de voiciune. La 
vârsta de nouă ani, aflându-se la 
scăldat la un iaz cu mai mulţi bă- 
iețaşi de vârsta lui, a scăpat pe 


Maxihina 


Foaie ortodoxă pentru suflet 


23 Lanuarie 2022 

SF. IOSIF CEL MILOSTIV 


Inimă de mamă pentru săraci şi copii 





unul din ei, care era să se înece într 
-o ştioalnă, scoțându-l de chică la 
mal... Fiind isteț şi înzestrat cu o 
memorie admirabilă, ştia sute de 
pagini pe de rost din Psaltire 
şi Ceaslov. Avea îndemânare deo- 
sebită la desen. Nu o dată maică-sa 
I-a dojenit că-i acoperea pereții de 
la spatele casei cu tot soiul de chi- 
puri de oameni, vite, cară, căruţe, 
pe care le zugrăvea cu cărbune cu 
uimitor meşteşug. Intr-un rând a 
zugrăvit cu cărbune pe-o scânduri- 
că, netezită bine, chipul mamei lui, 
cu atâta asemănare, încât biata 
mamă l-a lăudat şi, după ce i-a dat 
un sorcovăț, a luat scândurica şi-a 
aşezat-o frumos în casă, pe masă, 
pentru a o păstra. Ioniţă era, însă, 
sfiicios nevoie mare....lot de 
mic arăta o deosebită tragere 
de inimă spre tagma călugă- 
rească”. 


Când băiatul a împlinit 10 ani (fiind 
deja orfan de tată), mama sa, la în- 
demnul ierodiaconului Iosif, fratele 


ei, se călugăreşte, luând numele 
Fevronia monahia, iar loan este 
încredinţat „ocrotirii unei rude a 
lor, călugărului Teofilact ierodiaco- 
nul, din Sfânta Monastire Frumoasa 
din Basarabia”. Prin el a ajuns în 
lași la carte. „Servit-am sfintei 
noastre Biserici creştine ortodoxe 
române, din cea mai fragedă vâr- 
stă a vieţii mele, mai întâi ca şi co- 
pil cântând Domnului în Biserică, 
în oraşul Iaşi, în zilele marelui şi 
fericitului întru amintire Mitropolit 
Veniamin Costachi până în anul 
1834”, avea să spună Sf. Iosif. 


Ruda sa îl duce apoi la Buzău şi aco- 
lo este tuns monah la vârsta de 17 
ani. A învăţat muzica psaltică de la 
Anton Pann şi a rămas un mare iu- 
bitor al acesteia, compunând multe 
cântări bisericeşti (dintre care la 
strană auzim de multe ori Răspun- 
surile Mari scrise de Sf. Iosif). Sf. 
Calinic de la Cernica îl va face mai 
apoi protosinghel, iar după câţiva 
ani ajunge stareţ la mai multe mă- 





Noii mucenici de la Ooranki 


În deşertul Siberiei, cândva era o mănăstire înfloritoare, Oranki. Bolşevicii au 
transformat-o într-unul din cele mai crunte lagăre de exterminare. După 1918 au 
fost adunaţi aici ce a avut mai bun Rusia ca ierarhhi și monahi. Apoi, în perioada 
anilor 1919-1920, toţi aceşti călugări și episcopi au fost ucişi, în urma refuzului 
lor de a colabora cu autorităţile atee. Acest lucru este mărturisit de părintele Di- 
mitrie Bejan, în cartea „Bucuriile suferinţei”, care a văzut şi a auzit des- 
pre șanțul plin cu trupuri de oameni împuşcaţi în cap, îmbrăcaţi în haine negre, 
monahale, la 20 de ani după uciderea lor de către comuniști. Ei sunt prăznuiţi în 


25 ianuarie. 

năstiri şi profesor, iar apoi director 
la Seminarul din Bucureşti. Fără să- 
şi dorească slava lumească, Sf. Iosif 
este ridicat mereu mai sus: episcop 
de Argeș şi în 1875 — mitropolit al 
Moldovei. La Iaşi a condus Biserica 
27 de ani, cei mai plini de rod ai vie- 
ţii sale. 


EI a fost omul ce a știut să aline du- 
rerile contemporanilor săi, aşa cum 
nu a mai făcut-o nimeni. Preocupa- 
rea sa, de a ajuta îndeosebi, copiii, 
tinerii, elevii şi studenţii cu tot ce 
putea el, poate a fost născută tocmai 
din durerea copilăriei sale — a cres- 
cut fără dragostea paternă începând 
cu vârsta de doar un an! „La toți, în 
tot timpul anului dădea hrană, le 
plătea taxe şi bani de cheltuială. 
Sufrageria de lângă bucătăria mi- 
tropolitului era un adevărat inter- 
nat de şcoală. Pentru cei care se 
distinseseră la învățătură, trimitea 
pe moşul Alexandru să le cumpere 
câte un rând de haine bune şi cărți, 
drept premiu”. lerarhul Moldovei 
era dator către alţii, numai şi 
numai să nu care cumva să ră- 


mână dator el faţă de săraci. Iar 
când a murit, nu s-au găsit la el de- 
cât doi lei, mai puţin ca la orice să- 
rac. 


Iată ce scriau contemporanii săi des- 
pre milostenia şi bunătatea inimii 
Sfântului Iosif: „Zilnic veneau, doar 
numai cu ochii plini de lacrimi, cei 
săraci în toate, pentru a se îmbră- 
ca, sau pentru a se hrăni, sau însă- 
nătoşi prin mila Părintelui Iosif. El 
avea ca un principiu de a nu da ori- 
cărui sărac mai puțin de o pâne: 
bani pentru o pâne. Și dacă se 
golea punga de mulţimea săracilor, 
atunci dădea bani din cei mari pe 
care îi mai avea prin buzunare, şi 
așa se urca ușurat, sufleteşte mai 
ales, pe treptele palatului său, în 
camera rugăciunilor sale, păzită de 
sfinții îngeri... Și aşa, zilnic, milosti- 
vul mitropolit îşi împărțea leafa sa, 
iar nu bunul unei mitropolii sărăci- 
te prin secularizare. Veneau la el 
săracii ca la vistiernicul Iosif din 
Egipt, să ceară hrana de toate zile- 
le...” 


Dar blândul şi darnicul mitropolit a 
fost şi un mare iubitor de cultură şi 
de carte. El a îmbogăţit Bibliote- 
ca Academiei Române cu niște 
manuscrise şi cărţi rare, pe care 
le-a dorit a sta la dispoziţia tuturor 
românilor: zeci de documente istori- 
ce, dintre care unul de la Ştefan cel 
Mare din 1498, altul de la domnito- 
rul Grigorie Ghica din 1664, având o 
pecete de argint aurit. Către sfârşitul 
vieţii, a donat întreaga sa bibliotecă, 
una din cele mai frumoase din ţară. 
Peste 8.000 de volume, cărţi în dife- 
rite limbi de cea mai mare valoare 
pentru istoria bisericească, pentru 
științele teologice şi pentru vechea 
literatură românească. Ca dovadă de 
preţuire şi de recunoştinţă, Acade- 
mia Română, la 16 aprilie 1888, a 
ales ca membru de onoare pe mitro- 
politul Iosif Naniescu, iar marele 
Nicolae Iorga l-a elogiat astfel: 
„neasămănat iubitor de cultură, ca 
un inel de aur între bronzul vechi- 
lor timpuri de carte bisericească şi 
fierul aspru al noii culturi laice re- 
vărsate şi asupra Bisericu”. 

britanilor 


SF. GILDA ÎNŢELEPTUL este părintele istori- 
ei britanilor. Din stirpe domnească, el a lăsat ave- 
rile şi s-a făcut monah, ducându-și viaţa în sără- 
cie, rugăciune, dar și neîncetată studiere a cărţilor 
sfinte şi a istoriilor de demult. Astfel, Sf. Gilda a 
alcătuit istoria britanilor, operă ce conţine infor- 
maţii preţioase despre locuitorii din acele părţi 
până în secolul VI. Spre sfârşitul vieţii s-a stabilit 
în Galia (Franţa de azi), unde a ctitorit o mănăsti- 


re ce-i poartă numele. 


UN SFÂNT - 
părintele istoriei; -- 


Fragment din 

de aceasta 


IMNELE CREDINȚEI 


Sf. Elrem Sirul 


Căci El Dumnezeu este Cel Bun, 
Care ne-ar fi putut sili să-I fim pe plac, 


fără nici o osteneală pentru EL; dar în loc 


EL S-a trudit prin toate mijloacele 


ca noi să lucrăm după bună plăcerea Lui 


din voința noastră liberă, 


grăvit, 


ca noi să ne putem zugrăvi frumuseţea 
în culorile strânse de voia noastră liberă 
în vreme ce dacă El ne-ar fi împodobit, 
ne-am fi asemănat 


cu un portret pe care altcineva l-ar fi zu- 


împodobindu-l cu propriile lui culori.“ 

Arhim. Paulin Lecca 


FRUMUSEȚEA DE CRISTAL 
A SUFLETULUI 








În opera lui Dostoievski 


După Dostoievski, frumosul este 
Hristos, este Sfântul, este omul du- 
hovnicesc și apoi, tot ce este înălță- 
tor, generos, bun şi curat. 


Pentru ca să iasă la iveală frumosul, 
jar urâtul să rămână în umbră, Dos- 
toievski se sileşte să găsească şi să 
descopere izvoarele frumosului. 


Astfel, în cartea sa „Însemnări 
dintr-o casă moartă”, el ridică în 
văzul tuturor sufletul tătarului Alei, 
pe care păcatul originar nu izbutise 
să-și pună amprenta sa pierzătoare. 
Așa cum îl descrie Dostoievski, am 
putea spune odată cu Tertulian că 
„sufletul este creştin în mod 
firesc”. 


lată portretul acestui tătar al cărui 
suflet este creştin în mod natural: 


„Faţa lui frumoasă, deschisă, inteli- 
gentă şi în acelaşi timp blândă şi 
naivă, mi-a atras inima de la prima 
vedere şi am fost tare bucuros că 


soarta mi l-a trimis ca vecin tocmai 
pe el şi nu pe altcineva. Pe faţa lui 
frumoasă era întipărit întreg sufle- 
tul său. Zâmbetul lui era atât de 
credul, atât de naiv, încât mi se pă- 
rea că surâde ca un copil; ochii lui 
negri erau atât de blajini, atât de 
mângâietori, încât simţeam întot- 
deauna o deosebită satisfacţie, ba 
chiar o uşurare când mă uitam la 
el, în clipele mele de tristeţe şi de 
mâhnire... El nu se certa cu nimeni. 
Toţi îl iubeau şi-l alintau. Există 
naturi atât de frumoase din naşte- 
re, atât de înzestrate de Dumnezeu, 
încât numai un simplu gând că ele s 
-ar putea schimba odată în rău ţi se 
pare cu neputinţă. ” 


La origine, în creierii munţilor, apa 
tâșneşte din stâncă cu o limpezime 
de cristal. Când însă devine râu şi 
fluviu, apa curge murdară, plină de 
toate scursurile satelor şi oraşelor. 
Când Iisus Hristos ne zice să-i lăsăm 
pe copii să vină la El, parc-ar zice: 
Lăsaţi-i pe copii să vină la Mine 








cu limpezimea lor de cristal. 
Nu aruncaţi în sufletele lor cu- 
rate murdăriile acestei lumi. 
Căci de nu vă veţi întoarce, ca să fiţi 
ca nişte copii nevinovaţi, nu veţi in- 
tra în Împărăţia Cerurilor. Iar în- 
toarcerea fiului risipitor înseamnă 
pocăință, înseamnă înlăturarea mur- 
dăriilor adunate în suflet prin pocă- 
ință. Alei tătarul a izbutit să rămână 
copil cu un suflet neprihănit. 


44 


Cred că nu e nimic 
mai frumos, mai 
profund, mai raţio- 
nal, mai bărbătesc 
și mai desăvârșit 
decât Hristos. 

SF. AMMONA, ucenicul Sfântului Antonie cel Mare, prăz- 
nuit în 26 ianuarie, a fost întrebat: 


Care este calea cea strâmtă și îngustă? 


si Calea cea strâmtă și îngustă aceasta este: a sili cineva 
>. gândurile sale și a-și tăia voile sale pentru Dumnezeu. 

AIUDUL pâtimirilor 





Habsburgii l-au construit la sfârşi- 
tul sec. XVIII, iar regimul austro- 
ungar a adăugat în anii 1880 
„Zareca” (din maghiară „cuşcă”), o 
clădire ce va deveni loc de martiriu, 
dar şi de multe minuni petrecute 
acolo în perioada comunistă. Comu- 
niştii l-au transformat într-unul din 
locurile de chin şi suprimare a elitei 
intelectuale şi politice a României. A 
existat un ordin al Direcţiei Peniten- 
ciarelor, care enumera categoriile 
vizate spre a fi aduse la Aiud: avo- 
cați, arhitecți, comercianți, farma- 
ciști, medici, ingineri, învăţători, 
profesori, preoți, scriitori, subofi- 
țeri, ziarişti, bancheri, chiaburi, 
moşieri, industriaşi, patroni. In 
fiecare an mii de noi deţinuţi erau 
împinşi pe poarta Aiudului. Cei mai 
mulţi oameni pe care regimul comu- 
nist i-a închis într-un an la Aiud a 
fost în 1948, când au fost aduşi peste 
4000 de oameni. 


Au existat trei ani de vârf în ce pri- 
veşte numărul celor care au murit 
acolo: 1947, 1950 şi 1961, atunci 
când au trecut la Domnul sute de 
deţinuţi. S-a murit de mizerie, de 
foame, de boală, de bătaie și schin- 
giuire, de durere... Sute și mii de 
morţi, vieţi curmate, familii distru- 
se. Și totuşi, moartea lor nu a fost 
zadarnică... 


Despre cele întâmplate la Aiud s-au 
scris multe. Cum zicea unul dintre 
generalii noştri care a murit acolo: 
adevărul va ieşi la iveală! Cărţi, 
articole, pagini de internet, toate ne 
aşteaptă să cunoaştem ce s-a petre- 
cut acolo, să ne cutremurăm, să ne 


smerim, să cerem ajutorul lui Dum- 
nezeu pentru mijlocirile acestor 
mărturisitori. Chinurile prin care au 
trecut, unele pe care mintea noastră 
nu este în stare să le ducă, sunt fun- 
daţia pe care s-a aşezat libertatea 
noastră, întoarcerea noastră la cre- 
dinţă. Le suntem datori să nu rămâ- 
nem indiferenți faţă de jertfa lor, 
care a fost făcută și pentru noi! 


Dintre oamenii de seamă ai ţării 
noastre, care au fost închişi la Aiud, 
îi amintim aici, nu doar spre ştiinţă, 
ci mai ales spre pomenire, pe: părin- 
tele Ilarion Felea (ocrotitorul şi 
mijlocitorul nostru, trecut la Dom- 
nul în 1961); ieroschimonahul Da- 
niil Sandu Tudor (schingiuit şi 
ucis în anul 1963); preotul Gheor- 
ghe Tarcea din Hunedoara 
(adormit în anul 1963 şi care s-a 
arătat în anii din urmă, descoperind 
apropiaților moaştele sale); „sfântul 
închisorilor” Valeriu Gafencu; 
părintele teologiei contemporane 
românești Dumitru Stăniloae; 
părintele Iustin Pârvu; scriitorul 
Mircea Vulcănescu (care a murit 
din cauza torturilor şi condiţiilor 
grele, în 10952); poeţii Nichifor 
Crainic și Radu Gyr; studentul 
Gheorghe Jimboiu (ucenic al 
martirului Valeriu Gafencu, unul din 
rugătorii inimii din temniţele comu- 
niste, mort în anul 1963); mitropoli- 
tul Clujului Bartolomeu Anania; 
filosoful Petre Ţuţea; George 
Manu -— fizician de renume, descen- 
dent al familiei Cantacuzino (a mu- 
rit la Aiud în 1962); scriitorul Con- 
stantin Gane (premiat de Acade- 
mia Română pentru opera „Irecute 


Binecuvântată fii, închisoare! 


0G  Aiudule, Aiudule, 
temniţă cruntă, 


Cu noapte lungă 
și zi măruntă - 


foamea-i mireasă 
și moartea-i nun- 
tă, 


Aiudule, Aiudule, 
temniţă cruntă! 


Radu Gyr 


vieţi de doamne şi domniţe”, ador- 
mit în anul 1962); lingvistul Ovid 
Densusianu (a scris „Istoria limbii 
române” - prima mare operă de sin- 
teză consacrată originii şi evoluţiei 
limbii române); avocatul Istrate 
Micescu -— unul dintre cei mai mari 
oratori ai perioadei interbelice (mort 
în 1951 din cauza condiţiilor de ex- 
terminare). Şi câţi alţii? Aceştia sunt 
doar vârfurile unor generaţii care au 
dus România interbelică sus, cum 
nu mai fusese până atunci. Şi tocmai 
pentru această „vină” au plătit la 
Aiud. Îl amintim aici și pe domnul 
Daniel Roman, soţul doamnei Silvia, 
care a trecut cu demnitate şi dârze- 
nie greul Aiudului. Poate avem fie- 
care din noi în neam sau poate cu- 
noaştem oameni care au pătimit la 
Aiud. 


Râpa Robilor este locul unde co- 
muniştii au crezut că îşi vor ascunde 
crimele. Majoritatea dintre noi am 
fost nu o dată să ne închinăm la 
acest loc sfânt al neamului româ- 
nesc, unde, după 1980, au fost găsite 
nenumărate moaște binemirositoare 
și făcătoare de minuni, dovadă a 
martiriului vieţii acestor oameni. 
Sute și mii de mărturisitori care au 
aşteptat vreme îndelungată să ne 
poată ajuta pe noi, nepoţii și străne- 
poţii lor, să ne întărească, să ne vin- 
dece prin rugăciuni şi minuni. lar 
ţara toată este împânzită acum de 
moaştele lor. Biserici şi mănăstiri 
nenumărate au primit și cinstesc cu 
inimi pline de evlavie, părţi mai mici 
sau mai mari din osemintele marti- 
rilor. Pentru rugăciunile lor să ne 
miluiască Dumnezeu! 

Părintele Proclu Nicău, pe numele 


de botez Gheorghe, s-a născut în 
1928, într-un sat din județul Neamţ. 
La 20 de ani a fost închinoviat la 
Mănăstirea Sihăstria, iar peste un 
an a fost trimis împreună cu alți 
vieţuitori la Mănăstirea Slatina, 
pentru revigorarea vieții monahale 
de aici. Părintele a ucenicit pe lângă 
mari stareţi ai monahismului ro- 
mânesc: arhimandritul Cleopa Ilie 
şi ieroschimonahul Paisie Olaru. 
Experienţa duhovnicească a părin- 
telui Proclu s-a îmbogăţit şi prin 
viața sa de retragere. După Decre- 
tul 410 din 1959, cu binecuvântarea 
părintelui Cleopa, duhovnicul său, 
părintele Proclu a ales viaţa de li- 
nişte. Zeci de ani, părintele a trăit 
în simplitate, într-o căsuță de la 
marginea satului natal, Mitocu Bă- 
lan. 


Despre darurile cu care Dumnezeu 
l-a înzestrat ne vorbeşte şi următoa- 
rea relatare a unei credincioase: 


„În ziua în care a murit părintele 
Iustin, fără să ştim nimic, eu şi soţul 
meu am mers la părintele Proclu. 
Era seară, cred că am ajuns pe la 
7:00-8:00,însă fiind vară, ziua era 
lungă. Părintele era gânditor. A în- 
ceput să îmi spună că dormea şi s-a 
trezit pentru că a auzit niște cântări 
deosebite, era ca o slujbă, se cânta 
foarte frumos. A ieşit în curte să va- 
dă de unde se aude, a dat cineva 
drumul la radio sau se aude de la o 
biserică, de la o mănăstire. 


- Se auzea așa de frumos, se auzea 
aşa tare şi aşa de frumos cântau. Şi a 
venit la mine un părinte, un călugăr 
slab-slab, cu barbă lungă și albă, cu 
ochii albaştri, şi galben ca ceară, şi 
slab, slab... un părinte cum erau că- 


lugării aceia de demult - nu mai 
sunt așa călugări. Și cei de astăzi zic 
despre el că e nebun, dar el e sfânt, e 
un călugăr din aceia de demult cum 
nu mai sunt așa călugări... A venit la 
mine şi mi-a spus: 


- «Părinte, roagă-te pentru mine, că 
trec dincolo». Iar eu i-am zis: 

- «Părinte, eu am trebuinţă să te 
rogi pentru mine». Mi-a răspuns: 

- «Nu, eu am trebuinţă acum să te 
rogi pentru mine». Şi apoi a ieșit 
părintele. Şi tot repeta părintele cu- 
vintele astea: 

- Era slab, slab, cu barba lungă, 
albă şi ochi albaştri. lar eu am ieşit 
la poartă după el, să văd încotro s- 
a dus, dar el a dispărut. Părintele, 
se tot uita spre pădure, ofta şi spu- 
nea: 

- Uite ce lumină! Doamne, cum mai 
străluceşte! Nu îmi mai pot lua 
ochii de acolo! Eu nu am văzut ni- 
Mic, erau doar nişte norișori, soarele 
în asfinţit, nici măcar un asfinţit 
spectaculos nu era. 


Simţeam că părintele spune un lucru 
extraordinar, dar nu pricepeam ce 
vrea să spună. Am mai stat puţin cu 
părintele şi apoi am plecat. Când 
eram aproape de Iaşi am primit me- 
saj că părintele Iustin a trecut la 
Domnul. Dar nici atunci nu am făcut 
legătura cu ceea ce văzuse părintele 
Proclu. Am decis cu soţul să întoarcă 
maşina şi să mergem spre Petru Vo- 
dă, căci am gândit că a doua zi va fi 
puhoi de lume. Și voiam să ajungem 
cât mai repede la părintele Iustin, 
căci şi el ne-a fost foarte drag. Când 
am ajuns aproape de racla părintelui 
Iustin şi l-am văzut slab, foarte slab, 
cu barbă albă şi lungă, mi-au răsu- 
nat în minte cuvintele părintelui 
Proclu: un călugăr înalt, slab, cu 
barba lungă şi albă şi ochii al- 





Patericul românesc 


„NIMICA SUNT, 
NIMICA POT, 
NIMICA AM” 


baştri. Măi, el e călugărul de care 
îmi spunea părintele Proclu! 


Abia atunci am priceput, parcă mi s- 
a deschis mintea! M-am cutremurat! 
Am nişte prietene maici acolo, am 
tras de mână pe una din ele şi i-am 
spus: „Uite ce am păţit. Am fost la 
părintele Proclu, aşa, aşa...” Ea m-a 
întrebat: „La ce oră erai tu acolo? 
Părintele Iustin a intrat în comă la 
șase și jumătate”. Atunci am realizat 
totul, le-am povestit despre părinte- 
le Proclu și m-am cutremurat de 
minune şi s-au cutremurat și maici- 
le. 


După înmormântarea părintelui 
Iustin, la vreo două-trei săptămâni, 
am trecut pe la părintele Proclu. Ar- 
deam de nerăbdare să îi spun că am 
văzut lumina. Părintele era afară cu 
un grup de credincioşi şi îi binecu- 
vânta. Când m-a văzut, de departe, a 
ridicat mâna şi a strigat la mine: Ei, 
cum e? Ai văzut acum? Şi i-am răs- 
puns peste oameni: Da, părinte, am 
văzut, iar părintele a continuat, ridi- 
cându-şi ochii spre cer: Părintele 
Iustin a fost un sfânt! A avut 
foarte mare evlavie la părintele Ius- 
tin ! Minunea aceasta la care am fost 
martora m-a cutremurat! Eram în 
faţa unei file de pateric !” 


De cinci ani de zile nu îl mai găsim 
pe părintele la căsuţa de la Mitocul 
Bălan, ci la Mănăstirea Sihăstria 
Putnei, la mormântul său, căci joi, 
27 ianuarie, se împlinesc 5 ani de la 
trecerea sa la Domnul. Dar îl găsim 
mult mai aproape. Aproape de orice 
inimă care, simplu, cu credinţă îl 
cheamă în rugăciune. 


Să avem rugăciunile lui! 


I.G. 

Lucrarea noastră în anul 2022 Interviul săptămânii 

Părintele Ștefan ne-a mai propus o „temă de casă” pentru acest an: să învăţăm a urt, căci ura a fost lăsată de 
Dumnezeu, precum iubirea. Doar că trebuie să o direcţionăm: spre păcat. Fiecare să-şi identifice unul sau câteva 
păcate care ne macină zi de zi şi să înceapă a le uri, ca prim pas. lar în ajutor ne stau mereu cuvintele sfinților şi 
părinților. Incepem şirul rău-mirositor al păcatelor cu mândria. 


La nici o patima nu reacţionează 
atât de dureros fiii duhovnicești ca la 
trufie şi la slava deşartă. Fi primesc 
darea ei in vileag ca pe o jignire per- 
sonala şi se supără, drept care eşti 
nevoit să faci cumva încât, ajutat de 
experienţa vieţii, să-ţi atingi scopul, 
adică să-i aduci la smerenie fără să le 
explici motivele. Eşti nevoit să tai de 
la om lucrurile care hrănesc patima 
mândriei. Cu timpul, omul înţelege 
ce şi cum. 


Unul din fiii mei duhovniceşti mi-a 
povestit despre sine o istorie tristă, 
cum puterea cea rea l-a aruncat în 
mândrie şi cum îngerul păzitor l-a 
ajutat la început să-şi dea seama de 
cursele vrăjmașului. El ocupa o func- 
ție de răspundere, şi pe linie de servi- 
ciu comunica cu mari savanţi. Odată, 
un profesor i-a zis: 


— Eu, dacă ar fi descoperit ştiinţa ce 
procese au loc în..., s-ar fi putut face 
cutare şi cutare lucru... Ar fi O eco- 
nomie colosală de energie electrică! 


Fiul meu duhovnicesc îi răspunde: 


— Păi, uite ce are loc... — şi, în mod 
inconştient, ca în somn, îi vorbeşte, îi 
vorbeşte, gândindu-se în același timp 
cu groază: „Așadar sunt posedat! 
Cine vorbeşte în mine? Şi ce vorbeş- 
te? Acum o să afle toţi că sunt bolnav 
psihic... Ce atitudine o să ia conduce- 
rea? O să mă dea afară!” 


I s-a făcut ruşine şi frică; voia să se 
oprească, şi nu putea. A zis chiar ur- 
mătorul lucru: 


— Puteţi verifica toate acestea prin 
experiențele următoare... Convin- 
geți-vă singur! 


Iar peste o lună, când spusele lui s- 
au confirmat, l-au ridicat în slăvi în- 
tr-aşa un hal, încât cinci ani după 
aceea a trăit într-o continuă frică 
pentru sine însuși. Veneau la el cu 
problemele cele mai complicate. 
Avea o asemenea limpezime a minţii 
încât la început se mira şi se temea, 
după care s-a obişnuit, și după cinci 
ani, fără să-şi mai dea seama, s-a 
învoit cu gândul trufaş, și l-a atribuit, 
şi de atunci a început căderea lui. 


A început să se înalțe cu gândul mai 
presus de ceilalţi, se mira de 
„prostia” savanților şi administrato- 
rilor, iar câteodată ieșea la suprafaţă 
și sentimentul de dispreţ, de dezgust, 
de scârbă. A încetat să mai vadă în 
om chipul lui Dumnezeu, a apărut în 
el un sentiment acut că este nedrep- 
tățit, a început să remarce cu mare 
acuitate defectele celor din jur şi să 
se indigneze de comportamentul lor 
„nedemn”. Pe fondul oamenilor 
„Vicioşi” îşi vedea limpede întâietatea 
ŞI „corectitudinea”, şi, ca un fariseu, 
se mândrea tot timpul faţă de ei. 


În concepţia lui, oamenii se împăr- 
ţeau în două categorii: buni şi răi. Pe 
oamenii „răi” îi evita și le întorcea 
spatele, pe când cu cei buni era ama- 
bil, respectuos, serviabil, atent şi se 
îngrijea de ei ca un părinte sau frate 
bun. Îi iubea, ei, la rândul lor, îl iu- 
beau, și între ei era, cum se zice, pace 
şi bucurie. Era întotdeauna binedis- 
pus, întotdeauna vesel, şi întotdeau- 


na se simţea bine. 


Vrăjmaşul ascuns l-a dus cu şiretenie 
tot mai departe, pregustându-şi vic- 
toria. Mândria se dezvolta în el cu o 
repeziciune ameţitoare. S-a simţit în 
stare să-i îndrume pe alţii, să-i ducă 
la mântuire — și iată că s-a întâmplat 
cu el ceva ce l-a făcut să cadă într-o 
deznădejde cumplită, întunecată, 
fără ieşire. 


Pe neașteptate, diavolul a năvălit 
asupra lui din două părţi: i-a desco- 
perit adâncul mândriei sale şi i-a 
aprins patima trupească. Incă cinci 
ani vrăjmaşul l-a chinuit cu gânduri 
de hulă și gânduri de curvie. 


— Cine ştie cum s-ar fi terminat toa- 
te astea —şi-a încheiat acela mărturi- 
sirea — dacă n-aş fi întâlnit în calea 
mea un părinte duhovnicesc! Cred 
că n-aş fi scăpat de muncile iadului, 
însă Domnul Cel milostiv, nevoind 
moartea păcătosului, S-a milostivit 
de mine, arătându-mi, ca pe o anco- 
ră a mântuirii, calea duhovnicească. 
Ajutaţi-mă, deci, să scap de mân- 
drie! Mă tem foarte mult de aceasta 
patimă! Pentru că poți să te mân- 
dreşti gândindu-te că eşti smerit. 


Schiegumenul Sava Ostapenko 
(unul dintre părinții îmbunătățiți ai 
Georgiei contemporane) 








Nu ştim prea multe despre zona 
aceasta a judeţului. A mai fost îna- 
inte mănăstire? 


Undeva pe aici a fost o mănăstire, 
s-au descoperit niște acte, dar nu se 
știe exact unde și când, probabil 
acum câteva sute de ani. Apoi, acum 
peste 80 de ani, statul român a dat 
un teren pentru a se construi un azil 
pentru bătrâni şi nevoiaşi. Când nu 
s-au mai dat bani, lucrarea s-a stins. 
După Revoluţie mai mulţi au vrut să 
refacă locul, inclusiv sectari. La in- 
sistența Arhiepiscopiei, Consiliul 
Judeţean a dat Bisericii acest teren 
şi clădirile, cu condiţia să se facă 
schit de maici. 


Cum a început totul? 


În 2000 a venit aici o maică din Al- 
ba. A stat 2-3 ani. Stătea singură în 
conacul de la intrare şi a fost foarte 
greu. Apoi a plecat, iar mănăstirea s 
-a închis timp de un an de zile. 


Apoi, protopopul Ineului a încercat 
să o revigoreze. El a fost coleg de 
școală cu părintele Cleopa de la mă- 
năstirea Portăriţa din judeţul Satu 
Mare, nepotul meu (unde o parte 
dintre noi am fost în pelerinaj 
acum în anul 2020 — n.n.). 


Când ați intrat în mănăstire? 


În 1997, la Lăpuş, în Maramureş. 
Aveam 14 ani şi am rămas 17 ani, 
din care majoritatea ca monahie. 





Apoi ați venit aici... 


Da, am venit două maici, eu şi mai- 
ca Marina, doar să vedem locul. La 
mănăstirea Lăpuş unde am fost în 
Maramureș, era frumos, cu pădure 
și două văi, de-o parte și de alta. 


Și când ați ajuns aici ce ați găsit? 


Am găsit şoareci şi şobolani. Când 
am văzut locul pustiu şi câmpia nes- 
fârşită, am zis că stăm până în pri- 
măvara viitoare şi apoi plecăm. A 
trebuit să luăm totul de la zero. 


Cum de aţi rămas totuşi? 


Ne-am gândit că ne-au chemat să 
facem ceva aici şi o să zică uite, n-au 
fost capabile. Şi cu gândul ăsta am 
stat iarna aceea. Apoi am început a 
ne obişnui cu liniștea. Doar trenul 
se auzea din când în când. Pe atunci 
nu venea aici aproape nimeni la 
slujbe. Pe când la Lăpuş era mereu 
flux de pelerini. Ceva nu ne-a lăsat 
să mai plecăm. Mi-era milă la gân- 
dul că dacă plecăm, biserica o să se 
închidă iar şi poate pentru multă 
vreme, că lumea s-ar fi descurajat. 
Așa ne-am încurajat noi pe noi. 


Câtă vreme aţi fost doar două? 
Aproape un an, până a venit și mai- 
ca Magdalena, trimisă de Părintele 
Ștefan. 


Maica Magdalena are şi ea o po- 
veste anume. Vă rugăm, maică 


Dincolo de zâmbetul cu care îi întâmpină pe cei care 
trec pragul mănăstirii Tămand de lângă Ineu, 
MAICA STAREŢĂ SERAFIMA ascunde o poves- 
te. Am depănat-o împreună. 


Magdalena, să ne spuneți cum ați 
ajuns aici. 


Acum 7 ani am ajuns la Arad. Eram 
necăjită şi am mers la cimitirul Po- 
menirea şi am plâns la Domnul Ii- 
sus. Apoi am luat-o spre Catedrala 
Veche, dar nu am mai ajuns, căci m- 
am oprit la uşa Bisericuţei Părinte- 
lui Ştefan. Parcă cineva m-a împins 
înăuntru. Acolo, o doamnă m-a în- 
trebat de ce sunt necăjită şi i-am 
povestit un pic din viaţa mea. Mi-a 
zis să fac pomelnic, dar eu nu 
aveam bani. Femeia mi-a spus că nu 
trebuie bani. Apoi m-a îndrumat să 
rămân la urmă, după ce pleacă toţi 
şi să vorbesc cu părintele. Părintele 
Ștefan era în picioare şi fiecare tre- 
cea pe la dânsul şi pentru fiecare 
avea un cuvânt de spus. Am stat şi 
am mers la dânsul ultima. I-am 
spus problemele mele. Mi-a zis să 
vin a doua zi, duminică, şi după Li- 
turghie o să mă ajute. Şi aşa a fost. 
Mi-a zis că a aranjat într-un loc 
pentru mine și mi-a dat şi bani de 
tren până acolo. Era mănăstirea 
Tămand. Așa am ajuns eu aici. 


Maica steraţă: Maica Magdalena s- 
a îngrijit toată viaţa de bătrâni şi 
Maica Domnului nu a lăsat-o la bă- 
trâneţe. A ajuns la noi când avea 78 
de ani, iar acum are 84 şi acum doi 
ani a fost tunsă în monahism. Ne 
ajută mult, cât poate, mai ales la 
bucătărie. 


(va urma) 


